
43. §
Informatīvais ziņojums "Par Eiropas infrastruktūras savienošanas instrumenta vienpadsmitā projektu uzsaukuma finansējumu Rail Baltica projektam"
25-TA-2278
(A. Švinka, K. Pudiste, E. Siliņa, I. Dālderis, B. Braže, I. Lībiņa-Egnere)
· 1. Pieņemt zināšanai iesniegto informatīvo ziņojumu (ierobežotas pieejamības informācija).
· 2. Ievērojot Ministru kabineta 2025. gada 14. janvāra sēdes protokollēmuma (prot. Nr. 2 44. §) "Informatīvais ziņojums "Par Rail Baltica projekta Latvijas prioritārajām aktivitātēm Baltijas valstu pieteikumā Eiropas infrastruktūras savienošanas instrumenta vienpadsmitajam projektu uzsaukumam" 3. punktā doto uzdevumu, atļaut Satiksmes ministrijai uzņemties budžeta ilgtermiņa saistības (ārvalstu finanšu palīdzībai un valsts budžeta dotācijai no vispārējiem ieņēmumiem) Eiropas infrastruktūras savienošanas instrumenta (turpmāk - EISI) vienpadsmitā projektu uzsaukuma finansējuma ietvaros 2025.-2029. gadā Satiksmes ministrijas budžeta apakšprogrammā 60.07.00 "Eiropas transporta infrastruktūras projekti (Rail Baltica)" Rail Baltica publiskās lietošanas dzelzceļa infrastruktūras izveidei:
· 2.1. apstiprinātajām Latvijas aktivitātēm 205 133 498 euro apmērā, ko veido EISI finansējums 144 799 551 euro apmērā un valsts budžeta līdzfinansējums 60 333 947 euro apmērā, ko veido valsts budžeta līdzfinansējums Latvijas aktivitātēm 25 552 862 euro apmērā un valsts budžeta izdevumi pievienotās vērtības nodokļa (turpmāk – PVN) kompensēšanai 34 781 085 euro apmērā;
· 2.2. apstiprinātajām AS "RB Rail" aktivitātēm 3 573 779 euro apmērā, ko veido valsts budžeta līdzfinansējums AS "RB Rail" aktivitātēm 1 696 202 euro apmērā un valsts budžeta izdevumi PVN kompensēšanai AS "RB Rail" aktivitātēm 1 877 577 euro apmērā.
· 3. Satiksmes ministrijai normatīvajos aktos noteiktā kārtībā iesniegt Finanšu ministrijā pieprasījumu valsts budžeta līdzekļu pārdalei no 74. resora "Gadskārtējā valsts budžeta izpildes procesā pārdalāmais finansējums" valsts budžeta programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" nepieciešamā valsts budžeta līdzfinansējuma nodrošināšanai EISI vienpadsmitā uzsaukuma ietvaros noslēgtajā finansēšanas līgumā paredzēto aktivitāšu īstenošanai, ņemot vērā šī protokollēmuma 2. punktā noteikto maksimālo valsts budžeta līdzfinansējuma apmēru.
· 4. Atzīt par aktualitāti zaudējušu Ministru kabineta 2025. gada 14. janvāra sēdes protokollēmumā (prot. Nr. 2 44. §) "Informatīvais ziņojums "Par Rail Baltica projekta Latvijas prioritārajām aktivitātēm Baltijas valstu pieteikumā Eiropas infrastruktūras savienošanas instrumenta vienpadsmitajam projektu uzsaukumam"" 3., 4. un 5. punktā doto uzdevumu.
· 5. Satiksmes ministrijai pēc galīgā aprēķina saņemšanas no Eiropas Klimata, infrastruktūras un vides izpildaģentūras (CINEA) par 2014.-2020. gada plānošanas perioda finansēšanas līgumu (CEF1-7) izpildes gala rezultātu sagatavot iesniegšanai Ministru kabinetā ziņojumu par tiem finansēšanas līgumiem, kuros ir veikti grozījumi attiecībā uz līgumu summām, kuras šobrīd nesakrīt ar spēkā esošajiem Ministru kabineta lēmumiem par atļauju uzņemties saistības attiecīgajos finansēšanas līgumos.
· 6. Satiksmes ministrijai nodrošināt, ka visas informatīvajā ziņojumā minētajā CEF11 uzsaukuma finansēšanas līgumā (24-EU-TC-RBGP Part X C) paredzētās saistības tiks izpildītas, nepieprasot papildu valsts budžeta finansējumu.

